રોમેન્ટિક-કોમેડી ફિલ્મ ‘જબ હેરી મેટ સેજલ’ના નિર્દેશક ઇમ્તિયાઝ અલી છે. તેમણે ર૦૦૭માં પણ શા‌િહદ કપૂર અને કરીના કપૂરને લઇ ‘જબ વી મેટ’ બનાવી હતી. ઇમ્તિયાઝ અલીની તમામ ફિલ્મો સફર પર જ આધારિત હોય છે. તેમની આ ફિલ્મની કહાણી પણ યુરોપની યાત્રા પર આધારિત છે. શાહરુખ અને અનુષ્કા શર્માની જોડીવાળી આ ત્રીજી ફિલ્મ છે. અનુષ્કાએ પોતાની ફિલ્મી કારકિર્દી શાહરુખ ખાન સાથે ‘રબ ને બના દી જોડી’થી જ કરી હતી. ત્યારબાદ ર૦૧રમાં ‘જબ તક હૈ જાન’માં એકસાથે કામ કર્યું હતું.